Veľký Rakytov

Veľký Rakytov (Veľká Fatra. Turistická mapa. 1 : 50 000. Harmanec: VKÚ, a. s.) je vrch vo Veľkej Fatre. Leží nad obcou Mošovce, približne  východne od Turčianskych Teplíc.

 Poloha 
Nachádza sa v juhozápadnej časti Veľkej Fatry, v geomorfologickom podcelku Bralná Fatra. Leží v Žilinskom kraji, na hranici okresov Martin a Turčianske Teplice a zasahuje na katastrálne územie obce Blatnica a Mošovce. Najbližšími sídlami sú severozápadne ležiaca Blatnica a Mošovce, západne situované Turčianske Teplice a Čremošné a juhovýchodne ležiaci Harmanec. Vrch patrí do Národného parku Veľká Fatra.

 Opis 
Veľký Rakytov leží v mohutnom bočnom hrebeni, ktorý vedie z masívu Krížnej () západným smerom cez Smrekov () na Hlbokú (). Severným smerom sa nachádza vrch Chládkové úplazy () a Haľamova kopa (), východným Smrekov a Malá Krížna (), južným Rožková () a Lopušná () a západným Malý Rakytov () a Drienok (). Masív patrí do povodia rieky Turiec; južné svahy odvodňuje potok Teplica, severné Blatnický potok. Na vrchol nevedie značený chodník a masív patrí do Národnej prírodnej rezervácie Veľká Skalná. 

 Výhľady 
Hustý lesný porast vrcholu neumožňuje rozhľad. Z lokalít s redšou vegetáciou je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy, Vtáčnik a Kremnické vrchy.

 Prístup 
Na vrchol nevedie značený chodník, preto prístup je možný po hrebeni, odbočením z  modrej značky. Severným úbočím vedie  trasa. Územie je súčasťou národnej prírodnej rezervácie, preto pohyb turistov mimo značených chodníkov je nežiadúci.

 po  zelenej značke z Blatnice Blatnickou dolinou a severným úbočím na Smrekov
 po  modrej značke blízkym sedlom:
 od západu z Turčianskych Teplíc cez Sedlo za Drienkom
 od juhu zo Žarnovickej doliny cez Rožkovu dolinu

 Referencie 

 Pozri aj 
 Bralná Fatra
 Zoznam vrcholov vo Veľkej Fatre

 Externé odkazy 
 Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Turčianske Teplice
Kategória:Blatnica
Kategória:Mošovce